钦定古今图书集成/明伦汇编/氏族典/第120卷 > 陈希烈
## 钦定古今图书集成/明伦汇编/氏族典/第120卷 > 陈希烈

按《唐书陈希烈传》：“希烈，宋州人，博学，尤深黄老，工文
章。开元中，累迁中书舍人。十九年为集贤院学士，进
工部侍郎，知院事。帝有所撰述，希烈必助成之。迁门
下侍郎。天宝元年，有神降丹凤门，以为老子告锡灵
符。希烈因是上言，‘宜示史官，著显祥，摛照无穷’。”其媮
佞类如此。俄兼崇元馆大学士，封临颍侯。林甫颛朝，
以希烈柔易，乃荐之。五载，进同中书门下平章事，迁
左丞相，兼兵部尚书、许国公，又兼秘书省图书使。宠
与林甫侔。杨国忠执政素忌之，罢为太子太师。及禄
山盗京师，遂与达奚珣等皆相贼。后论罪斩，肃宗以
“上皇素所遇，赐死于家。”